माधव देवचके

माधव देवचक्के (१६ जानेवारी, १९८४:मुंबई, महाराष्ट्र ) हा एक भारतीय दूरदर्शन ,चित्रपट अभिनेता आणि मॉडेल आहे जो मराठी आणि हिंदी चित्रपटसृष्टीत त्याच्या कामांसाठी ओळखला जातो. याने फू : फ्रेंडशिप अनलिमिटेड, प्रवास, जर्नी प्रेमाची, अग्गंबाई अरेच्चा २ चित्रपटांमध्ये काम केले आहे.. २०१९ मध्ये तो रिॲलिटी टेलिव्हिजन शो बिग बॉस मराठी दुसऱ्या पर्वाचा स्पर्धक होता.. देवचक्के यांना मॅडी म्हणूनही ओळखले जाते.

पूर्वजीवन आणि शिक्षण 
माधव यांनी शालेय शिक्षण आय.ए.एस. स्कूल (किंग जॉर्ज) मधून केले. त्यांनी आर.ए. पोदार कॉलेज ऑफ कॉमर्स अँड इकॉनॉमिक्स मधून बी.कॉम. मध्ये पदवी मिळविली. तो हिंदू कुटुंबातील आहे. माधव हा चारुदत्त देवचक्के आणि कांचन देवचक्के यांचा मुलगा आहे. माधवने १ डिसेंबर २०१४ रोजी बागेश्री जोशीशी लग्न केले. अभिनयात कारकीर्द सुरू करण्यापूर्वी त्याने अभिनयातील कौशल्य सुधारण्यासाठी अनेक थिएटरमधे काम केले.

अभिनय कारकीर्द 
माधव देवचक्के यांनी आपल्या अभिनय कारकिर्दीची सुरुवात २००६ पासून केली होती. माधवने २०१३ साली 'ईश्वरी' चित्रपटाद्वारे मराठी चित्रपटसृष्टीत पदार्पण केले ज्याचे दिग्दर्शन नरेंद्र खुसपे यांनी केले होते. २००६ मध्ये तो पहिल्यांदा मराठी टेलिव्हिजनवरील काटा रुते कुणाला या मालिकेत मुख्य अभिनेता म्हणून काम केले होते. मराठी मालिकांसोबतच त्यांनी हिंदी मालिकांमध्येही काम केले आहे. २००८-२०१२ मध्ये त्यांनी हिंदी टीव्ही सीरियल 'हमारी देवरानी' मध्ये मोहन नानावटीची भूमिका साकारली होती. २०११ मध्ये त्यांनी बिंद बनूंगा घोडी चढुंगा मधील आदर्श पोद्दारची भूमिका साकारली होती. २०१३ मध्ये त्यांनी निनाद व्हेनेज दिग्दर्शित माझा मी हा चित्रपट केला होता. २०१७ मध्ये त्यांनी मोहन के ढगे या हिंदी मालिकेत अंशुलची भूमिका केली होती. या मालिकेचे प्रसारण सोनी टीव्हीवर केले जात होते. 

माधव यांनी काटा रुटे कुणाला, हा खेळ सावल्यांचा, घे भरारी, खेळ मांडला, देवयानी, दिल्या घर तु सुखी राहा, तुझं माझं जमेना, गोठ, तुझं माझं ब्रेकअप, सरस्वती अशा अनेक मराठी मालिकांमध्ये काम केले आहे. फू : फन अनलिमिटेड (२०१७), अग्गंबाई अरेच्चा २ (२०१५), सिटीझन (२०१५) यासारख्या मराठी ब्लॉकबस्टर चित्रपटांमध्ये त्याने काम केले होते. २०२० मध्ये त्यांनी शशांक उदापूरकर दिग्दर्शित ‘प्रवासी’ या मराठी चित्रपटात काम केले. त्याच वर्षी त्याने विजेता या सिनेमात भूमिका केली होती.

अभिनयाची कामे

बाहेरील दुवे 
माधव देवचके आयएमडीबीवर

संदर्भ 

मराठी चित्रपट अभिनेते
इ.स. १९८४ मधील जन्म
पुरुष चरित्रलेख